## Návrh kúpnej zmluvy

**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodného zákonníka

(ďalej aj ako „**Obchodný zákonník**“)

(ďalej aj ako **„Zmluva“**)

**Čl. I**

**ZMLUVNÉ STRANY**

**1.1 Kupujúci:**

Obchodné meno: POĽNONÁKUP LIPTOV a.s.

sídlo: 1. mája č. 1849, 031 04 Liptovský Mikuláš

IČO: 31562761

DIČ: 2020428069

IČ DPH: SK2020428069

zastúpený: Ing. Daniel Fillo - Predseda predstavenstva

 Ing. Martina Šintajová - Člen predstavenstva

 Ing. Aleš Salaj - Člen predstavenstva

(ďalej aj ako **„Kupujúci“**)

a

**1.2 Predávajúci:**

Obchodné meno:

sídlo:

IČO:

DIČ:

IČ DPH:

bankové spojenie:

číslo účtu:

zastúpený:

Tel.:

Email:

Zástupca vo veciach technických:

(ďalej aj ako **„Predávajúci“**)

(Kupujúci a Predávajúci ďalej spolu aj ako **„Zmluvné strany“**)

**Článok II**

**PREAMBULA**

* 1. Východiskovým podkladom na uzatvorenie tejto Zmluvy je ponuka Predávajúceho zo dňa ....................., *(uchádzač doplní dátum),* predložená v procese obstarávania s názvom „Modernizácia a robotizácia v spoločnosti POĽNONÁKUP LIPTOV a.s. – vrecovacia linka“.

**Článok III**

**PREDMET ZMLUVY**

* 1. Predmetom Zmluvy je dodanie zariadenia alebo technológie a to v rozsahu cenovej ponuky uvedenej v prieskume trhu za účelom výberu dodávateľa na predmet zákazky: **„Modernizácia a robotizácia v spoločnosti POĽNONÁKUP LIPTOV a.s. - vrecovacia linka“** ďalej aj ako „**predmet Zmluvy**“) a prevedenie vlastníckeho práva na Kupujúceho.
	2. Podrobná špecifikácia predmetu Zmluvy je uvedená v Prílohe č. 1. tejto Zmluvy.
	3. Súčasťou dodania premetu Zmluvy je:
		1. doprava a premiestenie do miesta umiestnenia predmetu Zmluvy a
		2. vykonanie potrebných stavebných úprav k osadeniu predmetu Zmluvy, mechanická montáž predmetu Zmluvy a jeho napojenie na jestvujúce dopravné cesty, riadna inštalácia predmetu Zmluvy v rozsahu potrebných elektroinštalačných prác, plynoinštalačných prác a iných s prác súvisiacich s uvedením predmetu Zmluvy do prevádzky a to všetko podľa špecifikácie uvedenej v Prílohe č. 1 tejto Zmluvy a
		3. uvedenie predmetu Zmluvy do prevádzky a zabezpečenie všetkých potrebných dokumentov na riadnu prevádzku predmetu Zmluvy a
		4. vykonanie všetkých východiskových odborných prehliadok, odborných skúšok, a iných požiadaviek na bezpečnú prevádzku stanovené platnou legislatívou EU a SR (revízie, kontrola a testovanie) spolu so zabezpečením vypracovania a dodania celkového technologického projektu predmetu Zmluvy spolu s projektom elektroinštalácie k predmetu Zmluvy, plynoinštalácie k predmetu Zmluvy, statiky osadenia predmetu Zmluvy, požiarnej ochrany, pričom platí, že táto dokumentácia musí byť posúdená Technickou inšpekciou Slovenskej republiky,
		5. zaškolenie obsluhy (zamestnancov Kupujúceho) na predmete Zmluvy v potrebnom rozsahu minimálne však dve (2) osoby v rozsahu päť (5) hodín
		6. dodanie pasportov, záručných listov, a návodov na obsluhu v slovenskom jazyku alebo v českom jazyku a v prípade ak si to dodávaný tovaru vyžaduje, tak aj zápisníc a osvedčení o vykonaných skúškach, certifikáty a atesty, správy o vykonaných odborných skúškach a odborných prehliadkach a skúškach, prevádzkové poriadky a dokumentov uvedenia predmetu Zmluvy do prevádzky. Súčasťou predmetu Zmluvy sú aj doklady o zaškolení obsluhy obstarávateľa a ostatné doklady súvisiace s predmetom Zmluvy.
	4. Vlastnícke právo k predmetu Zmluvy alebo jeho časti prechádza na Kupujúceho dňom podpísania montážneho protokolu k predmetu Zmluvy a preberacieho protokolu o prevzatí predmetu Zmluvy bez vád a po zaškolením obsluhy predmetu Zmluvy.
	5. Predávajúci vyhlasuje, že je vlastníkom dodávaného predmetu Zmluvy, resp. je plne oprávnený na predaj podľa tejto Zmluvy ako aj na prevedenie vlastníctva k predmetu Zmluvy na Kupujúceho. Predávajúci vyhlasuje, že predmet Zmluvy nie je predmetom záložného práva, neviaznu na ňom žiadne ťarchy a ani iné vecné bremená, resp. iné práva tretích osôb.
	6. Predávajúci sa zaväzuje zabezpečiť spätný odber, recykláciu alebo opätovné použitie obalov, ktoré sú súčasťou dodania tovarov.

**Článok IV**

**TERMÍN A MIESTO DODANIA**

* 1. Zmluvné strany sa dohodli, že Predávajúci dodá predmet Zmluvy na základe výzvy Kupujúceho potom ako nadobudne táto Zmluva účinnosť. Kupujúci je povinný písomne vyzvať Predávajúceho na dodanie predmetu Zmluvy, a to najneskôr do troch (3) pracovných dní odo dňa nadobudnutia účinnosti Zmluvy. Písomné vyzvanie môže byť zrealizované aj elektronickou formou, prostredníctvom odoslania na emailovú adresu Predávajúceho uvedenú v tejto Zmluve.
	2. Dodávateľ sa zaväzuje, že dodá predmet Zmluvy v rozsahu uvedenom v čl. III tejto Zmluvy, spolu so všetkými jeho súčasťami, na základe výzvy Kupujúceho v termíne najneskôr do **siedmich (7) mesiacov** od zaslania výzvy Kupujúceho.
	3. Miestom umiestnenia predmetu Zmluvy je **ul. 1. mája č. 1849, 031 04 Liptovský Mikuláš**
	4. Predávajúci je povinný umiestniť predmet Zmluvy podľa požiadaviek Kupujúceho a to v zmysle bodu 4.3 tejto Zmluvy. Za týmto účelom Predávajúci vyhlasuje, že sa oboznámi s miestom umiestnenia predmetu Zmluvy v primeranom predstihu tak, aby v čase umiestnenia predmetu Zmluvy nenastali prestoje, pričom mu Kupujúci v tejto súvislosti poskytne potrebnú súčinnosť.
	5. Predávajúci je povinný oznámiť Kupujúcemu najneskôr osem (8) pracovných dní pred dodaním predmetu Zmluvy alebo jeho časti presný dátum a čas dodania. Predávajúci oznámi dátum a čas dodania písomne tak, aby doručením oznámenia Kupujúcemu bola zachovaná lehota podľa predchádzajúcej vety. Ak sa zmluvné strany nedohodnú inak, predmet Zmluvy musí byť dodaný naraz s celým príslušenstvom (súčasťami).
	6. O priebehu umiestnenia predmetu Zmluvy Zmluvné strany vyhotovia montážny protokol, ktorý bude obsahovať identifikáciu umiestneného predmetu Zmluvy alebo jeho časti, označenie jednotlivých častí predmetu Zmluvy, ich identifikačné čísla alebo iné znaky umožňujúce jednoznačné určenie častí predmetu Zmluvy, množstvá a stručný priebeh umiestnenia predmetu Zmluvy a identifikáciu osôb, ktoré sú zodpovedné za umiestnenie predmetu Zmluvy.

**Článok V**

**KÚPNA CENA**

* 1. Celková cena predmetu Zmluvy vrátane všetkých jeho súčastí podľa čl. III tejto Zmluvy je stanovená dohodou Zmluvných strán vo výške :
		1. Cena bez DPH ................................... Eur
		2. 20 % DPH ................................... Eur
		3. Celková cena s DPH ................................... Eur

(ďalej len „kúpna cena“).

* 1. Podrobná cenová špecifikácia jednotlivých častí predmetu Zmluvy tvorí Prílohu č. 2 tejto Zmluvy.
	2. Kúpnacena je stanovená v zmysle zákona č. 18/1996 Z. z. o cenách a vyhlášky č. 87/1996 Z. z., ktorou sa vykonáva zákon o cenách.
	3. Kúpnacena zahŕňa všetky náklady Predávajúceho potrebné na dodanie predmetu zmluvy na miesto umiestnenia v rozsahu uvedenom v čl. III tejto Zmluvy
	4. Kúpnacena je nemenná počas celej doby platnosti a účinnosti tejto Zmluvy.
	5. Pokiaľ je dodanie predmetu Zmluvy v režime samozdanenia, DPH odvádza Kupujúci.

**Článok VI**

**PLATOBNÉ PODMIENKY, ZAPOČÍTANIE, POSTÚPENIE**

* 1. Zmluvné strany sa dohodli, že Kupujúci zaplatí Predávajúcemu kúpnu cenu za predmet Zmluvy na základe preddavkovej faktúry vystavenej Predávajúcim, pričom platí, že platba sa bude realizovať bezhotovostným stykom na základe tejto faktúry.
	2. Kupujúci môže poskytnúť Predávajúcemu na predmet Zmluvy preddavok na základe vystavenej preddavkovej faktúry vo výške 10 % z celkovej ceny, pričom platí, že ak je Predávajúci platiteľom DPH, tak na základe prijatého preddavku je povinný obratom vystaviť Kupujúcemu faktúru k prijatej platbe (ďalej ako „faktúra k prijatej platbe“). V prípade, ak Predávajúci nie je platiteľom DPH, tak faktúru k prijatej platbe nebude vystavovať.
	3. Po dodaní predmetu Zmluvy v zmysle bodu 4.2. tejto Zmluvy je Predávajúci oprávnený vystaviť konečnú faktúru za dodaný predmet Zmluvy vo výške 100 % kúpnej ceny s DPH uvedenej v bode 5.1. tejto Zmluvy po odpočítaní preddavku podľa bodu 6.2. tejto Zmluvy a po splnení nasledovných podmienok:
		1. podpísaný dodací list k dodanému predmetu Zmluvy,
		2. oboma zmluvnými stranami podpísaný montážny protokol k dodanému predmetu Zmluvy,
		3. oboma zmluvnými stranami podpísaný preberací protokol o prevzatí predmetu Zmluvy bez vád.
	4. Predávajúci je povinný vystaviť faktúry najneskôr v lehote pätnásť (15) dní odo dňa splnenia všetkých podmienok na ich vystavenie a neodkladne ich doručiť Kupujúcemu.
	5. Splatnosť vystavených faktúr je tridsať (30) dní od ich preukázateľného doručenia Kupujúcemu.
	6. DPH bude účtovaná podľa platných predpisov v čase fakturácie.
	7. Faktúry predložené Predávajúcim musia spĺňať náležitosti daňového dokladu a musia byť vyhotovené v súlade so zákonom č. 222/2004 Z.z. o dani z pridanej hodnoty.
	8. Faktúra bude vystavená v troch (3) rovnopisoch a okrem náležitostí uvedených v tejto Zmluve bude obsahovať:
		1. Názov predmetu zmluvy
		2. Číslo opatrenia: 4-Investície do hmotného majetku
		3. Číslo podopatrenia: 4.2
		4. Číslo výzvy na predkladanie ŽoNFP: 51/PRV/2021
	9. Ak faktúra nebude obsahovať náležitosti vyžadované zákonom č. 222/2004 Z.z. o dani z pridanej hodnoty alebo stanovené náležitosti nebudú uvedené správne v súlade s platnou legislatívou alebo náležitosti alebo údaje vo faktúre alebo jej prílohy nebudú v súlade s podmienkami dohodnutými v tejto Zmluve, je Kupujúci oprávnený faktúru vrátiť Predávajúcemu bez zaplatenia. V takom prípade prestáva plynúť lehota splatnosti faktúry. Kupujúci je povinný uviesť dôvod vrátenia faktúry. Nová lehota splatnosti faktúry začne plynúť až dňom doručenia opravenej (novej) faktúry, ktorá spĺňa požiadavky všeobecne záväzných právnych predpisov a Zmluvy.
	10. Predávajúci bez predchádzajúceho písomného súhlasu Kupujúceho nie je oprávnený postúpiť, ani inak nakladať s pohľadávkami vyplývajúcimi mu z tejto Zmluvy.
	11. Predávajúci nie je oprávnený jednostranne si započítať akékoľvek svoje pohľadávky voči Kupujúcemu.

**Článok VII**

**DODANIE A ODOVZDANIE PREDMETU ZMLUVY, SKÚŠOBNÁ PREVÁDZKA**

* 1. Predmet Zmluvy alebo každá jeho súčasť musí byť dodaný ako nový a nepoužitý výrobok. Za nepoužitý výrobok sa rozumie výrobok, ktorý nebol doposiaľ použitý vo výrobnom procese alebo používaný iným spôsobom alebo nebol repasovaný.
	2. Nebezpečenstvo škody na predmete Zmluvy, ako aj na veciach a materiáloch, potrebných na dodanie predmetu Zmluvy znášať Predávajúci až do času písomného prevzatia predmetu Zmluvy Kupujúcim na základe preberacieho protokolu o prevzatí predmetu Zmluvy bez vád.
	3. Predávajúci sa zaväzuje pri výkone svojej činnosti postupovať s maximálnou zodpovednosťou a odbornou starostlivosťou, dodržiavať bezpečnosť a ochranu zdravia pri práci v zmysle platných právnych predpisov.

**Článok VIII**

**ZÁRUČNÁ DOBA A ZODPOVEDNOSŤ ZA VADY**

* 1. Predávajúci zodpovedá za to, že predmet Zmluvy je v súlade s podmienkami tejto Zmluvy a že počas celej záručnej doby bude mať vlastnosti dohodnuté v tejto Zmluve a bude ho možné použiť na skonštruovaný účel.
	2. Záruka sa vzťahuje na predmet Zmluvy za predpokladu riadnej starostlivosti a údržby predmetu Zmluvy Kupujúcim v zmysle dokumentov, ktoré mu Predávajúci odovzdá (záručné listy, passporty, návody, prípadne iné doklady vzťahujúce sa na predmet Zmluvy). Záruka sa nevzťahuje na prípady násilného poškodenia predmetu Zmluvy, resp. poškodenia živelnou pohromou.
	3. Záručná dobu na predmet Zmluvy je dvanásť (12) mesiacov a začína plynúť dňom podpísania preberacieho protokolu o prevzatí predmetu Zmluvy bez vád.
	4. Zmluvné strany sa dohodli, že okrem zákonných povinností Predávajúci počas záručnej doby:
		1. odstráni reklamované vady bezplatne v mieste umiestenia predmetu Zmluvy a
		2. bude reagovať na reklamovanú vadu maximálne do dvanástich (12) hodín od jej oznámenia a
		3. nastúpi na odstránenie reklamovanej vady najneskôr do dvadsaťštyri (24) hodín od nahlásenia vady Kupujúcim v rámci pracovných dní a
		4. odstráni reklamované vady a dodá náhradné diely najneskôr do sedemdesiatichdvoch (72) hodín od nahlásenia vady Kupujúcim alebo náhradný stroj zodpovedajúci vlastnostiam predmetu Zmluvy,
		5. dodá spotrebný materiál nevyhnutný na zabezpečenie riadnej prevádzky predmetu Zmluvy do sedemdesiatichdvoch (72) hodín od nahlásenia objednávky takéhoto spotrebného materiálu Kupujúcim (ak je to relevantné pre daný predmet zákazky).
	5. Kupujúci umožní Predávajúcemu prístup do priestorov, kde sa budú vady počas záručnej doby odstraňovať.
	6. Kupujúci má právo zabezpečiť odstránenie vád treťou osobou na náklady Predávajúceho len v prípade vzájomnej dohody s Predávajúcim alebo ak Predávajúci neodstráni vady v termíne uvedenom v tomto článku.

**Článok IX**

**ZMLUVNÉ POKUTY A ÚROKY Z OMEŠKANIA**

* 1. V prípade omeškania Predávajúceho s plnením predmetu zmluvy v dohodnutom termíne má Kupujúci nárok na zmluvnú pokutu vo výške 0,1 % z kúpnej ceny s DPH za každý aj začatý deň omeškania.
	2. V prípade omeškania Predávajúceho s odstránením prípadných vád a nedorobkov zistených pri prevzatí predmetu Zmluvy alebo v prípade vád zistených počas záručnej doby má Kupujúci nárok na zmluvnú pokutu vo výške 0,1 % z kúpnej ceny s DPH za každý aj začatý deň, kedy predmet Zmluvy trpel vadou.
	3. V prípade omeškania Kupujúceho s úhradou faktúry v dohodnutej lehote, je Predávajúci oprávnený uplatniť si úrok z omeškania vo výške 0,05 % z dlžnej sumy za každý aj začatý deň omeškania.
	4. Zaplatením zmluvnej pokuty nie je dotknutý nárok Kupujúceho na náhradu škody v plnej výške.

**Článok X**

**OSOBITNÉ USTANOVENIA, ODSTÚPENIE OD ZMLUVY**

* 1. Zmluvné strany sa zaväzujú ihneď si písomne oznámiť závažné skutočnosti, ktoré nastali po podpise Zmluvy a súvisia s predmetom Zmluvy.
	2. Zmluvné strany sa dohodli, že ak predmet Zmluvy po ukončení skúšobnej prevádzky nebude spĺňať čo i lej jeden z technických parametrov uvedený v Prílohe č. 1 tejto Zmluvy je Kupujúci oprávnený neprevziať predmet Zmluvy ako celok a Predávajúci je povinný odstrániť všetky nedostatky predmety Zmluvy bezodkladne.
	3. Predávajúci berie na vedomie, že časť finančných prostriedkov na zaplatenie kúpnej ceny bude poskytnutá z verejných zdrojov (najmä Európskej únie a štátneho rozpočtu Slovenskej republiky), a preto pri nakladaní s týmito prostriedkami je spojený osobitný právny režim. Vzhľadom na tieto skutočnosti Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
	4. Predávajúci je oprávnený od tejto Zmluvy odstúpiť v prípade, že sa počas prevádzky predmetu Zmluvy na predmete Zmluvy objavia vady v takom rozsahu, že predmet Zmluvy nebude použiteľný na svoj účel.
	5. Okrem zákonných podmienok pre odstúpenie od tejto Zmluvy je Kupujúci oprávnený odstúpiť od tejto Zmluvy aj v prípade podstatného porušenia tejto Zmluvy zo strany Predávajúceho, Zmluvné strany považujú v tejto súvislosti za podstatné porušenie Zmluvy najmä, ak Predávajúci:
		1. bude meškať s termínom dodania predmetu kúpy, resp. hociktorej povinnosti podľa tejto Zmluvy o viac ako desať (10) kalendárnych dní,
		2. bez predchádzajúceho súhlasu Kupujúceho prevedie všetky, alebo niektoré práva a záväzky vyplývajúce z tejto Zmluvy na tretie osoby,
		3. poruší akúkoľvek povinnosť vyplývajúcu z ustanovení tejto Zmluvy,
		4. nedodá Kupujúcemu ktorýkoľvek doklad uvedený v čl. III tejto Zmluvy.
	6. Predávajúci má právo odstúpiť od tejto Zmluvy v prípade, ak bude Kupujúci v omeškaní s platením faktúry podľa tejto Zmluvy o viac ako šesťdesiat (60) dní.
	7. Odstúpenie od Zmluvy sa nedotýka nároku na náhradu škody vzniknutej porušením Zmluvy a iných ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po skončení tejto Zmluvy.

**Článok XI**

**VYSPORIADANIE FINANČNÝCH VZŤAHOV ZA OSOBITNÝCH PODMIENOK**

* 1. S ohľadom na skutočnosť, že kúpna cena podľa článku V. tejto Zmluvy bude financovaná najmä z nenávratného finančného príspevku, t. j. dotácie poskytnutej Štátnym rozpočtom SR, Predávajúci berie na vedomie, že môže prísť k situácii, kedy bude Kupujúci povinný vrátiť nenávratný finančný príspevok na základe výzvy Poskytovateľa NFP (Poskytovateľa dotácie) alebo na základe rozhodnutia orgánov verejnej moci, ktoré sú oprávnené vykonávať kontrolu nad použitím nenávratných finančných príspevkov.
	2. Záväzok plniť za Kupujúceho alebo nahradiť Kupujúcemu plnenie podľa tohto článku Zmluvy trvajú bez časového obmedzenia.

**Článok XII**

**DORUČOVANIE**

* 1. Zmluvné strany sú povinné zachytiť prejav vôle písomne, pričom písomný prejav vôle je nutné doručiť druhej zmluvnej strane. Zásielka určená zmluvnej strane sa doručí prostredníctvom poštového prepravcu, a to poštou doporučene, expresnou kuriérskou službou alebo e-mailom. V prípade e-mailovej komunikácie je zmluvná strana povinná najneskôr do troch (3) pracovných dní zaslať písomný prejav vôle, ktorý potvrdzuje e-mailovú komunikáciu.
	2. Zmluvná strana, ktorej bol písomný prejav vôle adresovaný je povinná potvrdiť prevzatie takéhoto písomného prejavu vôle. V prípade, že niektorá zmluvná strana odmietne potvrdiť prijatie písomného prejavu vôle, tak sa považuje písomný prejav vôle za doručený momentom, kedy zmluvná strana odmietla potvrdiť prevzatie takéhoto písomného prejavu vôle.
	3. V prípade zaslania zásielky prostredníctvom poštového prepravcu sa zásielka považuje za doručenú dňom vrátenia zásielky, hoci sa adresát o obsahu zásielky nedozvie, a to v prípade, ak sa zásielka vrátila z dôvodu, že si zmluvná strana zásielku neprevzala v odbernej lehote, alebo ak sa zásielka vráti z dôvodu, že zmluvná strana je na adrese sídla uvedeného v príslušnom registri (napr. obchodnom registri) neznáma.
	4. V prípade doručovania faktúry je nutné, ak nebola faktúra doručená z akéhokoľvek dôvodu, aby sa doručovanie opakovalo aspoň jedenkrát, aby mohla byť faktúra považovaná za doručenú podľa predchádzajúceho bodu.

**Článok XIII**

**ZÁVEREČNÉ USTANOVENIA**

* 1. Pokiaľ nie je v Zmluve dohodnuté inak, riadia sa právne vzťahy z nej vyplývajúce príslušnými ustanoveniami zákona č. 513/1991 Zb. Obchodného zákonníka a súvisiacimi právnymi predpismi platnými v Slovenskej republike.
	2. Zmluva nadobúda platnosť a účinnosť dňom jej podpísania oboma zmluvnými stranami.
	3. Každé ustanovenie tejto Zmluvy je nutné vykladať v súlade s účelom Zmluvy tak, aby bolo účinné a platné podľa platných právnych predpisov. Pokiaľ by však bolo podľa platných právnych predpisov nevykonateľné, neplatné alebo neúčinné, nebudú tým dotknuté Kritériá ustanovenia tejto Zmluvy. V prípade nevykonateľnosti, neplatnosti alebo neúčinnosti sa Zmluvné strany zaväzujú nahradiť takéto ustanovenie v súlade s účelom Zmluvy a platnými právnymi predpismi, ktoré svojou povahou najbližšie upravujú daný právny vzťah.
	4. Neoddeliteľnou súčasťou Zmluvy sú:
		1. Príloha č. 1 - Podrobná špecifikácia predmetu zmluvy (príloha relevantná ku dňu podpisu kúpnej zmluvy, podrobná špecifikácia predmetu Zmluvy musí byť identická s podrobnou špecifikáciou predmetu Zmluvy predloženou v ponuke Predávajúceho v rámci obstarávania),
		2. Príloha č. 2 – Cenová kalkulácia predmetu zmluvy v listinnej podobe (príloha relevantná ku dňu podpisu kúpnej zmluvy, cenová kalkulácia predmetu Zmluvy musí byť identická s cenovou ponukou predloženou v ponuke Predávajúceho v rámci obstarávania),
		3. Príloha č. 3 – Zoznam subdodávateľov (príloha relevantná ku dňu podpisu kúpnej zmluvy)
	5. Táto Zmluva je vyhotovená v štyroch (4) rovnopisoch, z ktorých každá Zmluvná strana dostane dva (2) rovnopisy.
	6. Zmluvné strany vyhlasujú, že si túto Zmluvu pred jej podpísaním prečítali, že bola uzavretá podľa ich slobodnej vôle, jej obsahu rozumejú a na znak súhlasu bez akýchkoľvek výhrad Zmluvu pri plnom vedomí podpisujú.

v ..................., dňa ............... v ......................., dňa ...............

………………………………… ..………………..…………………

 za Kupujúceho za Predávajúceho

## Príloha č. 1 Zmluvy

**Podrobná špecifikácia predmetu zmluvy**

*(Uchádzač/Predávajúci je povinný uviesť opis predmetu plnenia zákazky, teda predloží opis tovarov, ktoré má v záujme dodávať avšak, ktoré musia zároveň spĺňať požadované technické parametre určené verejným obstarávateľom v časti Opis predmetu zákazky.)*

*v opise uvedie Uchádzač/Predávajúci obchodné názov ponúkaného zariadenia, resp. vybavenia, resp. typového označenie k jednotlivým častiam predmetu zákazky.)*

## Príloha č. 2 Zmluvy

**Cenová kalkulácia predmetu zmluvy**

 *Podrobný rozpočet k predmetu zákazky totožný s Návrhom na plnenie kritérií uvedenom v ponuke uchádzača/predávajúceho v rámci prieskumu trhu.*

## Príloha č. 3 Zmluvy

**ZOZNAM SUBDODÁVATEĽOV**

Predávajúci:..........................................................., so sídlom .............................................................................,

IČO: .............................. týmto vyhlasujem, že pri dodávke tovarov týkajúcej sa predmetu zákazky:

„Modernizácia a robotizácia v spoločnosti POĽNONÁKUP LIPTOV a.s. – vrecovacia linka“,

**a) nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy) 1**

**b) budem využívať subdodávky a na tento účel uvádzam: 1**

* podiel zákazky, ktorý mám v úmysle zadať tretím osobám:

..................................................%, t. z. ........................................................€ s DPH

 navrhovaní subdodávatelia

|  |  |  |  |
| --- | --- | --- | --- |
| Názov | Sídlo | IČO | Kontaktná osoba |
|  |  |  |  |
|  |  |  |  |
|  |  |  |  |

 predmety subdodávok:

|  |  |
| --- | --- |
| Názov subdodávateľa | Predmet subdodávky |
|  |  |
|  |  |
|  |  |

V ........................, dňa............................

 ...................................................................................

 meno, priezvisko a podpis oprávneného zástupcu

 (príp. viacerých zástupcov) uchádzača3

1 Nehodiace sa prečiarknite

2 Použite koľkokrát je potrebné

3V prípade účasti skupiny podpísané všetkými členmi skupiny (t.z. oprávneným zástupcom/zástupcami každého člena skupiny).